CELEX: 32022R0096
Language: lt
Date: 2022-01-25 00:00:00
Title: Komisijos įgyvendinimo reglamentas (ES) 2022/96 2022 m. sausio 25 d. kuriuo iš dalies keičiamas Įgyvendinimo reglamentas (ES) 2019/1859, kuriuo nustatomos su tam tikrų duomenų rinkimu susijusios Europos Parlamento ir Tarybos reglamento (ES) 2019/1242 10 straipsnio taikymo taisyklės (Tekstas svarbus EEE)

2022 1 26   
               
               
                  LT
               
               
                  Europos Sąjungos oficialusis leidinys
               
               
                  L 17/1
               
            
         KOMISIJOS ĮGYVENDINIMO REGLAMENTAS (ES) 2022/96
         2022 m. sausio 25 d.
         kuriuo iš dalies keičiamas Įgyvendinimo reglamentas (ES) 2019/1859, kuriuo nustatomos su tam tikrų duomenų rinkimu susijusios Europos Parlamento ir Tarybos reglamento (ES) 2019/1242 10 straipsnio taikymo taisyklės
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. birželio 20 d. Europos Parlamento ir Tarybos reglamentą (ES) 2019/1242, kuriuo nustatomi naujų sunkiųjų transporto priemonių išmetamo CO2 kiekio standartai ir iš dalies keičiami Europos Parlamento ir Tarybos reglamentai (EB) Nr. 595/2009 ir (ES) 2018/956 bei Tarybos direktyva 96/53/EB (1), ypač į jo 10 straipsnį,
         kadangi:
         
                     (1)
                  
                  
                     Komisijos įgyvendinimo reglamento (ES) 2019/1859 (2) 1 straipsniu gamintojai įpareigojami kai kurių naujų sunkiųjų transporto priemonių atveju vykdyti stebėseną ir teikti kableliais skiriamų verčių failą, kurio pavadinimas sutampa su užduoties failo pavadinimu ir turi plėtinį „.vsum“ (duomenų failą „sum exec“) ir kurį sudaro apibendrinti kiekvienos modeliuotos paskirties ir krovumo duomenys, sugeneruoti Komisijos reglamento (ES) 2017/2400 (3) 5 straipsnio 1 dalies a punkte nurodytos modeliavimo priemonės grafinėje sąsajoje;
                  
               
                     (2)
                  
                  
                     šio įpareigojimo vykdymas išskirstytas laikotarpiais pagal transporto priemonių modeliavimo datą: anksčiausių modeliavimo datų atveju (2019 m. sausio 1 d.–rugsėjo 30 d.) duomenys pranešami tik iki vėlesnės iš dviejų Įgyvendinimo reglamente (ES) 2019/1859 nustatytų datų, kad būtų atsižvelgta į tai, jog gamintojams dėl priežasčių, už kurias jie nėra atsakingi, gali prireikti pakartoti į tą grupę patenkančios transporto priemonės modeliavimą;
                  
               
                     (3)
                  
                  
                     tuo tarpu įvertinus pirmojo ataskaitinio laikotarpio, kurio terminas – 2020 m. rugsėjo 30 d., duomenis, patvirtinta, kad pagal Įgyvendinimo reglamento (ES) 2019/1859 1 straipsnio 2 dalies a punktą gauta pirmąja duomenų failų „sum exec“ grupe grindžiamos analizės rezultatai yra stabilūs. Dėl šios priežasties nebėra būtina reikalauti iš gamintojų pateikti Įgyvendinimo reglamento (ES) 2019/1859 1 straipsnio 2 dalies b punkte nurodytų duomenų ir tas punktas turėtų būti išbrauktas;
                  
               
                     (4)
                  
                  
                     todėl Įgyvendinimo reglamentas (ES) 2019/1859 turėtų būti atitinkamai iš dalies pakeistas;
                  
               
                     (5)
                  
                  
                     šiame reglamente nustatytos priemonės atitinka Klimato kaitos komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2019/1859 pakeitimai
            Įgyvendinimo reglamento (ES) 2019/1859 1 straipsnio 2 dalies b punktas išbraukiamas.
         
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. sausio 25 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 198, 2019 7 25, p. 202.
         
            (2)  2019 m. lapkričio 6 d. Komisijos įgyvendinimo reglamentas (ES) 2019/1859, kuriuo nustatomos su tam tikrų duomenų rinkimu susijusios Europos Parlamento ir Tarybos reglamento (ES) 2019/1242 10 straipsnio taikymo taisyklės (OL L 286, 2019 11 7, p. 10).
         
            (3)  2017 m. gruodžio 12 d. Komisijos reglamentas (ES) 2017/2400, kuriuo įgyvendinamos Europos Parlamento ir Tarybos reglamento (EB) Nr. 595/2009 nuostatos dėl sunkiųjų transporto priemonių išmetamo CO2 kiekio ir degalų sąnaudų nustatymo ir iš dalies keičiama Europos Parlamento ir Tarybos direktyva 2007/46/EB bei Komisijos reglamentas (ES) Nr. 582/2011 (OL L 349, 2017 12 29, p. 1).